ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਭਾਰਤ ਵਿੱਚ ਜ਼ਰੂਰੀ ਚੀਜ਼ਾਂ ਦੀ ਨਿਗਰਾਨੀ ਅਤੇ ਕੀਮਤਾਂ ਦੀ ਭਵਿੱਖਬਾਣੀ ਕਰਨ ਵਾਲੇ ਵਿਸ਼ਲੇਸ਼ਣ ਨੇ ਇੱਕ ਹੋਰ ਵਿਸ਼ਾਲ ਕਦਮ ਅੱਗੇ ਵਧਾਇਆ
ਖਪਤਕਾਰ ਮਾਮਲੇ ਵਿਭਾਗ ਵੱਲੋਂ ਲਾਂਚ ਕੀਤੀ ਗਈ 22 ਜਰੂਰੀ ਵਸਤਾਂ ਦੇ ਮੁੱਲ ਦੀ ਨਿਗਰਾਨੀ ਲਈ ਮੋਬਾਈਲ ਐਪ ਨੇ ਦੇਸ਼ ਭਰ ਵਿਚ 127 ਥਾਵਾਂ ਤੋਂ ਪ੍ਰਚੂਨ ਅਤੇ ਥੋਕ ਕੀਮਤਾਂ ਬਾਰੇ ਪ੍ਰਭਾਵੀ ਅਸਲ ਸਮੇਂ ਦੀ ਜਾਣਕਾਰੀ ਉਪਲਬਧ ਕਰਵਾਉਣੀ ਸ਼ੁਰੂ ਕੀਤੀ
ਜੀਓ-ਟੈਗਡ ਐਪ ਵਿੱਚ ਔਸਤਨ ਕੀਮਤਾਂ ਦੀ ਗਣਨਾ ਅਤੇ ਰਿਪੋਰਟ ਕਰਨ ਲਈ ਇਨ ਬਿਲਟ ਫ਼ੀਚਰ ਸ਼ਾਮਲ ਹੈ
ਐਪ ਨਿਗਰਾਨੀ ਅਤੇ ਜ਼ਰੂਰੀ ਚੀਜ਼ਾਂ ਦੀਆਂ ਕੀਮਤਾਂ ਦੇ ਭਵਿੱਖਬਾਣੀ ਵਿਸ਼ਲੇਸ਼ਣ ਨੂੰ ਸਮਰੱਥ ਬਣਾਉਂਦਾ ਹੈ
ਡੀਈਏ ਨੇ ਕੀਮਤਾਂ ਦੀ ਨਿਗਰਾਨੀ ਅਤੇ ਵਿਸ਼ਲੇਸ਼ਣ ਨੂੰ ਬਿਹਤਰ ਬਣਾਉਣ ਲਈ ਤਕਨੀਕੀ ਸਹਾਇਤਾ ਲਈ ਖਪਤਕਾਰ ਮਾਮਲੇ ਵਿਭਾਗ ਦੇ ਪ੍ਰਸਤਾਵ ਨੂੰ ਪ੍ਰਵਾਨਗੀ ਦਿੱਤੀ
ਖਪਤਕਾਰ ਮਾਮਲਿਆਂ ਬਾਰੇ ਵਿਭਾਗ ਵੱਲੋਂ ਸ਼ੁਰੂ ਕੀਤੀ ਗਈ 22 ਜ਼ਰੂਰੀ ਵਸਤਾਂ ਦੀ ਨਿਗਰਾਨੀ ਅਤੇ ਭਵਿੱਖਬਾਣੀ ਵਿਸ਼ਲੇਸ਼ਣ ਨੇ ਇੰਡੀਆ ਮੋਬਾਈਲ ਐਪ ਵਿਚ ਇਕ ਹੋਰ ਵਿਸ਼ਾਲ ਕਦਮ ਅੱਗੇ ਵਧਾਇਆ ਹੈ ਅਤੇ ਇਸਨੇ ਦੇਸ਼ ਭਰ ਵਿਚ 127 ਥਾਵਾਂ ਤੋਂ ਪ੍ਰਚੂਨ ਅਤੇ ਥੋਕ ਕੀਮਤਾਂ ਬਾਰੇ ਪ੍ਰਭਾਵੀ ਅਸਲ ਸਮੇਂ ਦੀ ਜਾਣਕਾਰੀ ਉਪਲਬਧ ਕਰਾਉਣੀ ਸ਼ੁਰੂ ਕਰ ਦਿੱਤੀ ਹੈ।
ਕੀਮਤ ਰਿਪੋਰਟਿੰਗ ਕੇਂਦਰਾਂ ਵੱਲੋਂ ਰੋਜ਼ਾਨਾ ਕੀਮਤਾਂ ਦੀ ਰਿਪੋਰਟ ਕਰਨ ਲਈ ਕੀਮਤਾਂ ਦੇ ਅੰਕੜਿਆਂ ਦੀ ਗੁਣਵੱਤਾ ਵਿੱਚ ਸੁਧਾਰ ਕਰਨ ਲਈ, ਖਪਤਕਾਰ ਮਾਮਲੇ ਵਿਭਾਗ ਨੇ 1 ਜਨਵਰੀ, 2021 ਨੂੰ ਇੱਕ ਮੋਬਾਈਲ ਐਪ ਲਾਂਚ ਕੀਤੀ ਸੀ।
ਵਿਭਾਗ ਨੇ ਕੀਮਤਾਂ ਦੀ ਨਿਗਰਾਨੀ ਅਤੇ ਵਿਸ਼ਲੇਸ਼ਣ ਨੂੰ ਬਿਹਤਰ ਬਣਾਉਣ ਲਈ ਏਸ਼ੀਅਨ ਵਿਕਾਸ ਬੈਂਕ  ਦੇ ਕੇਅਰਜ਼ ਪ੍ਰੋਗਰਾਮ ਤਹਿਤ ਤਕਨੀਕੀ ਸਹਾਇਤਾ ਫੰਡ ਲਈ ਡੀਈਏ ਨੂੰ ਪ੍ਰਸਤਾਵਿਤ ਕੀਤਾ ਹੈ। ਤਕਨੀਕੀ ਸਹਾਇਤਾ ਅਧੀਨ ਗਤੀਵਿਧੀ ਦੇ ਹਿੱਸਿਆਂ ਵਿੱਚ ਮੁੱਲ ਦੇ ਨਿਗਰਾਨੀ ਪੋਰਟਲ ਨੂੰ ਅਪਗ੍ਰੇਡ ਕਰਨਾ, ਕੀਮਤ ਰਿਪੋਰਟਿੰਗ ਕੇਂਦਰਾਂ ਅਤੇ ਕੀਮਤ ਨਿਗਰਾਨੀ ਸੈੱਲ ਦਾ ਸਮਰੱਥਾ ਨਿਰਮਾਣ, ਭੋਜਨ ਪਦਾਰਥ ਸਪਲਾਈ ਲੜੀ ਅਤੇ ਮਾਰਕੀਟ ਕੁਸ਼ਲਤਾ ਲਈ ਲੰਬੇ ਸਮੇਂ ਦੇ ਸੁਧਾਰਾਂ ਦੀ ਪਛਾਣ ਆਦਿ ਸ਼ਾਮਿਲ ਹਨ। ਡੀਈਏ ਨੇ ਪ੍ਰਸਤਾਵ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਖਪਤਕਾਰ ਮਾਮਲੇ ਵਿਭਾਗ 22 ਜ਼ਰੂਰੀ ਵਸਤਾਂ ਜਿਵੇਂ ਕਿ ਚਾਵਲ, ਕਣਕ, ਆਟਾ , ਛੋਲਿਆਂ ਦੀ ਦਾਲ, ਤੂਰ / ਅਰਹਰ ਦਾਲ, ਉੜਦ ਦਾਲ, ਮੂੰਗੀ ਦਾਲ, ਮਸੂਰ ਦਾਲ, ਖੰਡ, ਦੁੱਧ, ਮੂੰਗਫਲੀ ਦਾ ਤੇਲ, ਸਰ੍ਹੋਂ ਦੇ ਤੇਲ, ਵਨਸਪਤੀ, ਸੋਇਆ ਤੇਲ, ਸੂਰਜਮੁਖੀ ਦਾ ਤੇਲ, ਪਾਮ ਦਾ ਤੇਲ, ਗੁੜ, ਚਾਹ, ਨਮਕ, ਆਲੂ, ਪਿਆਜ਼ ਅਤੇ ਟਮਾਟਰ ਦੀਆਂ ਕੀਮਤਾਂ ਦੀ ਨਿਗਰਾਨੀ ਕਰਦਾ ਹੈ ।
ਪ੍ਰਚੂਨ ਅਤੇ ਥੋਕ ਕੀਮਤਾਂ ਦੀ ਰੋਜ਼ਾਨਾ ਰਿਪੋਰਟ ਦੇਸ਼ ਭਰ ਦੇ ਰਾਜ ਦੇ ਖੁਰਾਕ ਅਤੇ ਸਿਵਲ ਸਪਲਾਈ ਵਿਭਾਗਾਂ ਵਿੱਚ ਸਥਿਤ 127 ਕੀਮਤ ਰਿਪੋਰਟਿੰਗ ਕੇਂਦਰਾਂ ਤੋਂ ਪ੍ਰਾਪਤ ਕੀਤੀ ਜਾਂਦੀ ਹੈ। ਕੀਮਤਾਂ ਦੀ ਰੋਜ਼ਾਨਾ ਰਿਪੋਰਟ ਅਤੇ ਸੰਕੇਤਕ ਕੀਮਤ ਦੇ ਰੁਝਾਨ ਦਾ ਵਿਸ਼ਲੇਸ਼ਣ ਉਚਿਤ ਫੈਸਲੇ ਲੈਣ ਲਈ ਕੀਤਾ ਜਾਂਦਾ ਹੈ, ਜਿਵੇਂ ਕਿ ਬਫਰ ਤੋਂ ਸਟਾਕ ਜਾਰੀ ਕਰਨਾ, ਨਿਰਯਾਤ-ਆਯਾਤ ਨੀਤੀ ਆਦਿ।
ਮੋਬਾਈਲ ਐਪ ਰਾਹੀਂ ਕੀਮਤ ਦੀ ਰਿਪੋਰਟ ਕਰਨਾ ਮਾਰਕੀਟ ਦੇ ਸਥਾਨ ਤੋਂ ਰਿਪੋਰਟਿੰਗ ਨੂੰ ਯਕੀਨੀ ਬਣਾਉਂਦਾ ਹੈ ਕਿਉਂਕਿ ਡਾਟਾ ਜੀਓ-ਟੈਗਡ ਹੁੰਦਾ ਹੈ ਅਤੇ ਉਸ ਜਗ੍ਹਾ ਨੂੰ ਪ੍ਰਦਰਸ਼ਿਤ ਕਰਦਾ ਹੈ ਜਿੱਥੋਂ ਕੀਮਤ ਦੇ ਅੰਕੜੇ ਰਿਪੋਰਟ ਕੀਤੇ ਜਾਂਦੇ ਹਨ।
ਦਫਤਰ ਦੇ ਡੈਸਕਟਾਪ ਤੋਂ ਸਥਿਰ ਡੇਟਾ ਦੀ ਰਿਪੋਰਟ ਕਰਨਾ ਮੋਬਾਈਲ ਐਪ ਦੀ ਐਪਲੀਕੇਸ਼ਨ ਰਾਹੀਂ ਅਸਵੀਕਾਰ ਕਰ ਦਿੱਤਾ ਜਾਂਦਾ ਹੈ। ਇਸ ਲਈ, ਮੋਬਾਈਲ ਐਪ ਨੂੰ ਚਲਾਉਣ ਦੀ ਸ਼ਰਤ ਇਹ ਹੈ ਕਿ ਹਰੇਕ ਕੀਮਤ ਰਿਪੋਰਟਿੰਗ ਸੈਂਟਰ ਨੂੰ ਮਾਰਕੀਟ ਦੇ ਵੇਰਵੇ ਜਿਵੇਂ ਕਿ ਦੁਕਾਨਾਂ ਅਤੇ ਬਾਜ਼ਾਰਾਂ ਦੇ ਨਾਮ ਅਤੇ ਪਤੇ ਪੇਸ਼ ਕਰਨੇ ਚਾਹੀਦੇ ਹਨ, ਜਿੱਥੋਂ ਰੋਜ਼ਾਨਾ ਕੀਮਤਾਂ ਇਕੱਤਰ ਕੀਤੀਆਂ ਜਾਂਦੀਆਂ ਹਨ।
ਪ੍ਰਚੂਨ ਕੀਮਤ ਦੀ ਰਿਪੋਰਟਿੰਗ ਲਈ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ, ਇਕੋ ਜਿਹੀ ਵਸਤੂ ਦੀਆਂ ਕੀਮਤਾਂ ਤਿੰਨ ਬਾਜ਼ਾਰਾਂ, ਜਿਵੇਂ ਕਿ ਉੱਚ ਆਮਦਨੀ ਮਾਰਕੀਟ, ਮੱਧ ਆਮਦਨੀ ਬਾਜ਼ਾਰ ਅਤੇ ਘੱਟ ਆਮਦਨੀ ਮਾਰਕੀਟ ਤੋਂ ਇਕੱਠੀ ਕੀਤੀਆਂ ਜਾਣੀਆਂ ਹਨ ਅਤੇ ਤਿੰਨ ਕੀਮਤਾਂ ਦੀ ਔਸਤ, ਰਿਪੋਰਟ ਕੀਤੀ ਜਾਣੀ ਚਾਹੀਦੀ ਹੈ। ਔਸਤਨ ਕੀਮਤ ਦੀ ਗਣਨਾ ਕਰਨ ਅਤੇ ਰਿਪੋਰਟ ਕਰਨ ਲਈ ਮੋਬਾਈਲ ਐਪ ਵਿੱਚ ਇਨ-ਬਿਲਟ ਫ਼ੀਚਰ ਹੈ। ਗਣਨਾ ਵਿੱਚ ਇਹ ਮਨੁੱਖੀ ਗਲਤੀਆਂ ਤੋਂ ਬਚਾਉਣ ਵਿੱਚ ਸਹਾਇਤਾ ਕਰਦਾ ਹੈ।
ਐਗਮਾਰਕਨੇਟ, ਐਗਰੀਵਾਚ, ਨਾਫੇਡ ਅਤੇ ਟਰੇਡ ਐਸੋਸੀਏਸ਼ਨਾਂ ਤੋਂ ਮਾਰਕੀਟ ਸੂਚਨਾ ਵੀ ਮੁੱਲ ਵਿਸ਼ਲੇਸ਼ਣ ਲਈ ਸਮਗਰੀ ਦਾ ਨਿਰਮਾਣ ਕਰਦੀ ਹੈ। ਵਿਭਾਗ ਮਾਰਕੀਟ ਇੰਟੈਲੀਜੈਂਸ, ਕੀਮਤਾਂ ਦੇ ਭਵਿੱਖਬਾਣੀ ਵਿਸ਼ਲੇਸ਼ਣ ਅਤੇ ਕੀਮਤਾਂ ਦੀ ਭਵਿੱਖਬਾਣੀ ਕਰਨ ਦੇ ਮਾਡਲ ਨੂੰ ਵਿਕਸਤ ਕਰਨ ਲਈ ਐਗਰੀਵਾਚ ਦੀਆਂ ਸੇਵਾਵਾਂ ਦੀ ਵਰਤੋਂ ਕਰ ਰਿਹਾ ਹੈ।
-------------------------------------
ਡੀ ਜੇ ਐਨ/ਐਮ ਐਸ
(Visitor Counter : 145